19. Løvfaldets Betydning for Skovbunden 



395 



produkterne af den Plantevækst, der i Tidernes Løb har udviklet sig 

 paa denne mineralske Jord, navnlig' ved Løvfaldet, der omtaltes i 

 foregaaen de Kapitel. Betydningen af disse Planterester for Skov- 

 bundens og Skovens Naturhistorie skal omtales i dette Kapitel. Der- 

 imod maa der henvises til Literaturen om alt det, som angaar den 

 egentlige Jordbundslære, f. Ex. til K. Rørdams Geologi og Jord- 

 bundslære, Bd. 3 1 . 



Løvfaldet har Betydning for Skovbunden i mere end een Henseende. 

 For det første for Floraen; der kan jo ikke være Tvivl om, at naar 

 f. Ex. Mosserne er saa sparsomme paa Skovbunden i god Bøgeskov 

 og væsentlig indskrænkede til fremragende Genstande som Træstubbe, 

 Sten og Træernes Fødder (Fig. 91), skyldes det den Omstændighed, 

 at Løvdækket hindrer dem i at udnytte Lyset. Paa lignende Maade 

 gaar det ogsaa Laverne. Det er maaske ogsaa Løvdækket, som 

 middelbart har frembragt de mange Geofyter (se Kap. 21). Dernæst 

 fremkalder det faldne Løv en Udvikling af Humusstoffer i Jorden, til 

 hvilke et rigt og meget varieret Liv af Bakterier og Svampe er knyttet. 



Løvfaldet har dog ogsaa Betydning i langt væsentligere Henseende, 

 nemlig for Skovbundens Indhold af Næringsstoffer og for dens fysiske 

 Forhold. 



Skovbundens Næringsindhold. Idet Skovbrugeren bortfører 

 Træ fra Skoven, lider denne et Tab af Næringsstoffer i Skovbunden, 

 der dog for en Del erstattes ved Løvfaldet; Skoven gøder sig selv. 

 Løvfaldet tilfører Skovbunden store Mængder af opløselige Mineral- 

 stoffer (Kalksalte m. m.), som Træerne har taget fra Jorden, og des- 

 uden en Mængde Kulstof, som de har taget fra Luften, Løvskoven 

 mere end Naaleskoven, og de storbladede Arter mere end de smaa- 

 bladede, Birken vist meget lidt. Der er dog ogsaa lidt af de værdi- 

 fulde Næringsstoffer Kali. Kvælstof og Fosforsyre, som vender tilbage 

 til Jorden (efter Ramann især i Bøge- og Egeskov), om end Kalk og 

 Kiselsyre i større Mængder. 



1 Skovbunden udsættes det faldne Løv for en dobbelt Behandling. 

 Først tager Jordens Mikrober, Bakterierne og Svampenes Hyfer 

 fat, den for største Delen usynlige Jordflora. Skovbunden indeholder 

 uendelige Mængder af Bakterier, som sønderdeler hver efter sin Art, 

 saa snart Betingelserne for deres Trivsel er til Stede : Varme, Næring 

 og for en Mængde Arters Yed kommende Ilt. Dertil kommer mange 

 Gærsvampe og Mængder af hvide Svampetraade af mange højere 

 Svampe og af Skimmelsvampe; især skal der være mange af disse 

 sidste i Skovbunden fremfor i Hedebunden (efter O. Rostrup). 



1 Se ogsaa Eug. Warming, Plantesamfund. 1895. 



